2009 май — Кабала, наука и смисъл на живота
Съобщение: Министърът на финансите на ФРГ Щайнбрюк заяви, че световната икономика може да се сблъска с „криза след кризата“. Провежданата от банките на водещите държави кредитно-парична политика по рефинансиране на огромни количества дългове, ще ни доведе до следваща криза.
Реплика: Всичко това ще продължава, докато не открием истинската причина за кризата – не в банкнотите, а в нашите взаимоотношения. Длъжни сме да поправим себе си. Преди войните или след това?
Необходимо е да се постараем да осведомим хората, особено в Америка, Русия и Европа, че съществува решение на всички наши проблеми.
Както цялата природата, така и човечеството също е устроено пирамидално. То си има своите неживо, растително, животинско и човешки нива – и човешкото ниво въздейства на по-низшите.
Кой е човек? Онзи, който разбира замисъла на творението и си представя процеса на развитие. Той въздейства на цялата пирамида на човечеството отгоре – надолу.
Но въпреки че според своето постижение и възприемане на действителността такъв човек се намира на върха на пирамидата, в действие я привеждат онези, които се намират най-ниско, на неживото ниво, със своята реакция отдолу нагоре (подемът ма“н). А върху разума и чувствата на такива хора влияят само техните жизнени страдания, а не осъзнаването на целта и виждането на бъдещето…
Кое общество е благословено?
Необходимо е да бъдат създавани промишлени предприятия, които ще използват точно толкова ресурси, колкото са необходими за обезпечаване на дейността им. Това се нарича предприятие без намерение за натрупване на допълнителна (излишна) печалба.
Подобно на действащите в момента доброволни организации – всички техни служители получават заплати, но предприятието не преследва като цел извличането на печалба. Неговата цел е да реализира продукцията си на минимална цена.
Такова предприятие е като една клетка от тялото, която консумира точно толкова, колкото и е необходимо за изпълнението на нейните задачи (предназначение) при обслужване на тялото.
Ако по този начин работят всички предприятия в обществото, никой няма да произвежда нещо ненужно, излишна продукция, никой няма да се конкурира, а всеки ще получава необходимото за съществуване.
Не е лесно да се пренастроим! Но нямаме друг избор! Ние ще разберем, че това е единствената възможност да оцелеем. И след това ще открием, че тази промяна в нас ни е донесла не само спасение, а благословията на едно съвсем ново и вечно съществуване, не в животинско тяло (така ние усещаме в себе си егоистичните желания), а в душа (усещайки се в свойството отдаване)!
Въпрос: Ако егоизмът ми е станал глобален, това значи ли, че аз завися от всички останали?
Отговор: Зависимост от останалите означава, че ако аз не действам за благото на всички, то никога няма да се сдобия с успех.
Да допуснем, че аз съм таксиметров шофьор. Аз настанявам пасажера, довеждам го до нужното място, вземам му двойно повече от полагащото се, укривам тези пари от данъчните и ги слагам в джоба си – всичко е мое! А в крайна сметка виждам, че нищо не ми остава… Не знам къде всичко това се е дянало и защо, но така се получава. Около мене – само проблеми: банката ме мами, с жена ми нещата не вървят, и с децата, и със здравето, всичко върви наобратно – хиляди нещастия и беди. Колкото и да се суетя, колкото и пари да преминават през ръцете ми – нищо не помага. Но човек трябва да разбере, че ако продължава да се държи така, той просто убива себе си. Не е просто да му се обясни, че във всяко свое действие той трябва да взема под внимание всички останали хора.
Нали встъпваш в съвършенно нов свят, в който няма как да мамиш, както правиш с клиента- пасажер или с данъчните власти. И тогава ти няма да имаш изход, освен да измамиш егоистичното си тяло, нали то не ти позволява да постъпваш така.
Представяте ли си какъв преход трябва да извърши човек? Това е възможно само чрез обяснение, което ще покаже, че ти се намираш в нов свят и си длъжен да изпълняваш този закон, в противен случай просто ще загинеш и обричаш на страдание себе си, семейството си, роднините и целия свят.
Затова обществото трябва да започне да строи такива системи. От страни може да се стори, че това са просто системи за разяснение и възпитание – но те са длъжни да имат връзка със светлината.
Нали освен светлината, нищо не може да поправи в нас тези желания, които през цялото време се връщат и ни крадат обратно, когато искаме да принадлежим на тази нова природа на отдаване. За да повлияем на тях е нужна методика, свързана с източника на светлина, която ще позволи да се преведе тази светлина надолу, сякаш като през тръбопровод, по който тече газ към всички потребители, във всеки дом.